O‘zbekistonda AES qurilishi 2020 yil boshida boshlanadi

"Rosatom" 2020 yil boshida O‘zbekistonda atom elektr stansiyasi qurish ishlarini boshlashni rejalashtirmoqda. Bu haqda davlat korporatsiyasi bosh direktori Aleksey Lixachyov ma'lum qildi.
"Rosatom" rahbari 3 sentabr kuni Toshkentda Rossiya milliy yadro tadqiqot instituti “Moskva injyenerlik-fizika instituti”ning xorijdagi birinchi filiali ochilishi marosimida ishtirok etdi.
"Asosiy maqsadimiz – kelgusi yil boshida maydonchada ishni boshlash", - dedi Lixachyov.
Eslatib o‘tamiz, joriy yil may oyida "O‘zatom" agentligi "Rosatom" bilan AES qurilish maydonida injyenerlik ishlarini bajarish bo‘yicha shartnoma imzolagandi.
2017 yil dekabrda Rossiya va O‘zbekiston huqumatlari o‘rtasida atom energiyasidan tinch maqsadlarda foydalanish sohasida kelishuv imzolangandi.
«Rosatom» davlat korporatsiyasi bilan O‘zbekistonda atom elektr stansiyasi qurilishi bo‘yicha kelishuvga erishilgan. AES har birining quvvati 1200 MVt bo‘lgan ikkita energoblokdan iborat bo‘ladi. AES qurilishi uchun maqbul joy sifatida Jizzax viloyatidagi Tuzkon ko‘li yaqinidagi maydon tanlandi.